En middelsstor, delvis metallskinnende trebukk med nærmest spoleformet kropp. Grunnfargen er svart. Kjevene er noe forstørrede, antennene tynne og omtrent så lange som kroppen. Pronotum er mye bredere enn langt, bredest med forhjørnene der det er litt bredere enn dekkvingene. Disse er parallellsidige, tett kledt med metallisk skinnende skjell bortsett fra noen bare striper der den mørke grunnfargen synes.